【明報專訊】康樂及文化事務署喺4月20至28日舉辦第一屆「香港悅讀周」活動,推動閱讀氣氛,希望將香港變成「書香城市」。
文化體育及旅遊局長楊潤雄噚日亦公布,喺4月23日起,讀者外借圖書館資料嘅上限將由8項增至10項,以鼓勵同方便市民借更多書刊睇。
推最愛武俠人物徵文活動
悅讀周有唔同活動配合,部分更專為家長同小朋友而設。公共圖書館將會同香港電台合作,邀請政府官員、立法會議員、作家、運動員及名人製作電台節目《1分鐘閱讀》推介作品,由20日開始播放。楊潤雄又話,為配合今年「香港流行文化節」主題「也文也武」,公共圖書館將推出「俠義無雙:我喜愛的武俠小說人物」學界徵文活動,畀大家發揮創意,以閱讀滋養生活。
悅讀周亦有大灣區元素,喺4月20至23日,當局會喺沙田新城市廣場舉行「2024香港閱讀+」嘉年華,深圳市委宣傳部亦應邀參與「共讀雙城:深圳專區」,展出精選嘅深圳親子讀物。各項活動詳情可瀏覽www.hkpl.gov.hk/hkrw。